### **รายงานการประชุมสภาเทศบาลตำบลเกาะพะงัน**

**สมัยสามัญ สมัยที่ 2 ครั้งที่ 1 ประจำปี 2562**

### **วันอังคาร ที่ 30 เมษายน พ.ศ. ๒๕62 เวลา 10.00 น.**

**ณ ห้องประชุมสภาเทศบาลตำบลเกาะพะงัน ชั้น ๒**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายกิตติ บัวสมุย | ประธานสภาเทศบาล | กิตติ บัวสมุย |  |
| 2. | นายกันตภณ ทีปรัตนกุล | รองประธานสภาเทศบาล | กันตภณ ทีปรัตนกุล |  |
| ๓. | นายสันติ ยวนานนท์ | สมาชิกสภาเทศบาล | สันติ ยวนานนท์ |  |
| 4. | นายพงศ์จิตร จิตต์จร | สมาชิกสภาเทศบาล | พงศ์จิตร จิตต์จร |  |
| 5. | นายวีระพงศ์ คำจันทร์ | สมาชิกสภาเทศบาล | วีระพงศ์ คำจันทร์ |  |
| 6. | นายตรีวิทย์ จงจิตต์ | สมาชิกสภาเทศบาล | ตรีวิทย์ จงจิตต์ |  |
| 7. | นายโรจน์ศักดิ์ ฟ้าสิริพร | สมาชิกสภาเทศบาล | โรจน์ศักดิ์ ฟ้าสิริพร |  |
| 8. | นายพงศ์ธร ทองสอน | เลขานุการสภาเทศบาล | พงศ์ธร ทองสอน |  |

**ผู้ไม่มาประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ - สกุล** | | **ตำแหน่ง** | **ลายมือชื่อ** | **หมายเหตุ** |
| 1. | นายพีระศิลป์ เกื้อสกุล | | สมาชิกสภาเทศบาล | พีระศิลป์ เกื้อสกุล |  |
| 2. | นายอดิศักดิ์ ฐิตวัฒนกุล | สมาชิกสภาเทศบาล | | อดิศักดิ์ ฐิตวัฒนกุล |  |
| 3. | นายณฤทธิ์ สมพลเดช | สมาชิกสภาเทศบาล | | นายณฤทธิ์ สมพลเดช |  |
| 4. | นายไพรัช พรหมเจริญ | สมาชิกสภาเทศบาล | | ไพรัช พรหมเจริญ |  |
| 5. | นายสิริชัย ฟ้าสิริพร | สมาชิกสภาเทศบาล | | สิริชัย ฟ้าสิริพร |  |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายประทีป ทวยเจริญ | นายกเทศมนตรี | ประทีป ทวยเจริญ |  |
| 2. | นายนรินทร์ วัฒนปักษ์ | รองนายกเทศมนตรี | นรินทร์ วัฒนปักษ์ |  |
| 3. | นายยงยุทธ พิริยสถิต | รองนายกเทศมนตรี | ยงยุทธ พิริยสถิต |  |
| 4. | นายสนชัย ศรีทองกุล | เลขานุการนายกเทศมนตรี | สนชัย ศรีทองกุล |  |
| 5. | นายชำนาญ จันทร์ชูกลิ่น | ปลัดเทศบาล | ชำนาญ จันทร์ชูกลิ่น |  |
| 6. | นายวิชัย นวลนิ่ม | รองปลัดเทศบาล | วิชัย นวลนิ่ม |  |
| 7. | นายธนัช ศรีแก้ว | ผอ.กองสาธารณสุขฯ | ธนัช ศรีแก้ว |  |
| 8. | นายนิลพัฒน์ ถ่ายง่วน | นักจัดการงานทะเบียนฯ | นิลพัฒน์ ถ่วยง่วน |  |
| 9. | นายสาโรจน์ ปานมาศ | ผอ.กองช่าง | สาโรจน์ ปานมาศ |  |
| 10. | นางสาวมนัสนันท์ ตันเกียรติพงัน | ผอ.กองคลัง | มนัสนันท์ ตันเกียรติพงัน |  |

- 2 -

**เริ่มประชุมเวลา 13.30 น.**

นายพงศ์ธร ทองสอน - เมื่อถึงเวลา 10.00 น. ได้มีสมาชิกสภาเทศบาล มาประชุมครบองค์ประชุม ตาม ระเบียบกระทรวงมหาดไทยว่าด้วยข้อบังคับการประชุมสภาท้องถิ่น ๒๕๔๗ แก้ไข เพิ่มเติม (ฉบับที่ ๒) พ.ศ. ๒๕๕๔ ข้อ ๒๕ แล้ว ขอเชิญประธานสภาเทศบาล ดำเนินการ

ประชุมตามระเบียบวาระการประชุม

**ระเบียบวาระที่ 1** **- เรื่องที่ประธานแจ้งให้ที่ประชุมทราบ**

นายกิตติ บัวสมุย - ผมจะแจ้งเรื่องโครงการที่ได้ประกาศหาผู้รับเหมาไปแล้วนะครับ เหลือเพียงเรียกผู้รับเหมามาทำสัญญา มีทั้งหมด 6 โครงการ ผมขอแจ้งให้ที่ประชุมทราบนะครับ โครงการที่ 1 โครงการก่อสร้างถนนคสล.สายเขาขี้แรด หมู่ที่ 3 ราคากลาง 1,969,600 บาท บริษัทที่ได้ไปคือ หจก.เอสซีเอช 2009 ราคาที่ประมูลได้คือ 1,943,000 บาท ลดลงจากราคากลางประมาณสองหมื่นบาท โครงการที่ 2 โครงการก่อสร้างถนน คสล.สายในนา-มะเดื่อหวาน ราคากลาง 1,086,800 บาท บริษัทที่ได้ไปคือ เอสซีเอช 2009 ราคาที่ประมูลได้คือ 1,081,000 บาท โครงการที่ 3 โครงการก่อสร้างถนนคสล.สายบนก้อน 2 ราคากลาง 1,957,000 บาท บริษัทที่ได้ไปคือ สมุยโลจิสติก ราคาที่ประมูลได้ไปคือ 1,943,000 บาท โครงการที่ 4 โครงการก่อสร้างถนนคสล.สายโคกชก ราคากลาง 1,210,600 บาท บริษัทที่ได้ไปคือ บริษัทครุฑเพชร ราคาที่ประมูลได้ไปคือ 1,198,900 บาท โครงการที่ 5 โครงการก่อสร้างถนนคสล.สายบนก้อน 1 ราคากลาง 766,400 บาท บริษัทที่ได้ไปคือ สมุยโลจิสติก ราคาที่ประมูลได้ไปคือ 760,000 บาท โครงการที่ 6 โครงการก่อสร้างถนนคสล.สายอนามัยบ้านใต้ ราคากลาง 1,207,600 บาท บริษัทที่ได้ไปคือ บริษัทครุฑเพชร ราคาที่ประมูลได้ไปคือ 1,201,900 บาท และก็ยังมีโครงการที่กำลังจะประกาศต่อไปในอาทิตย์นี้นะครับ ผมก็แจ้งให้ที่ประชุมทราบเท่านี้ครับ

**ระเบียบวาระที่ 2 - เรื่องรับรองการประชุมครั้งที่แล้ว**

นายกิตติ บัวสมุย **-** สำหรับการประชุมครั้งที่แล้ว คือ การประชุมสมัยสามัญ สมัยที่ 1 ครั้งที่ 1 ในวันที่ 1 มีนาคม 2562 เวลา 13.30 น. ณ ห้องประชุมเทศบาลตำบลเกาะพะงัน ชั้น 2 มีท่านใดจะสอบถามเกี่ยวกับรายงานการประชุมขอเชิญครับ

นายกิตติ บัวสมุย - มีท่านใดขอแก้ไข เปลี่ยนแปลงไหมครับ ถ้าไม่มี ผมขอมติที่ประชุมรับรองการประชุมสภา สมัยสามัญ สมัยที่ 1 ครั้งที่ 1 ในวันที่ 1 มีนาคม 2562 ด้วยครับ

มติที่ประชุม - รับรอง 5 เสียง ไม่รับรอง – งดออกเสียง 1

- มติที่ประชุมรับรองรายงานการประชุมสภาสมัยสามัญ สมัยที่ 1 ครั้งที่ 1 ในวันที่ 1 มีนาคม 2561

**ระเบียบวาระที่ 3 - เรื่องด่วน (ถ้ามี)**

นายกิตติ บัวสมุย **-** เชิญท่านสมาชิกครับ ถ้าไม่มีท่านใดมีเรื่องด่วนผมขอเข้าระเบียบวาระต่อไปนะครับ

**- 3 -**

**ระเบียบวาระที่ 4 - เรื่องกระทู้ถาม (ถ้ามี)**

นายกิตติ บัวสมุย **-** เชิญท่านสมาชิกครับ

นายพงศ์จิตร จิตต์จร - เรียนท่านประธานสภา คณะผู้บริหาร เพื่อนสมาชิกร่วมถึงท่านข้าราชการ ผมมีกระทู้ถาม ผมขอถามเรื่องโครงการปรับภูมิทัศน์ท่าเทียบเรือหัวเทียน ผมอยากจะถามทางฝ่ายบริหารว่าตอนนี้โครงการเสร็จสิ้นแล้วหรือยัง ทางผู้รับเหมาได้มีการส่งมอบงานแล้วหรือยังครับ เพรามีเรื่องงานที่ต้องช่วยเหลือชาวบ้าน ตอนที่มีฝนตกน้ำท่วม ทางสมาชิกสภาได้ไปดูพื้นที่น้ำท่วมแล้วก็ได้โทรคุยกับทางกองช่าง โดยนายช่างชาคริตเป็นผู้ควบคุมงานนี้ได้ร่วมกันคิดว่าจะทำอย่างไร ก็ได้มีการทำบันทึกเพื่อให้ทางพัสดุสั่งท่อให้มาวาง เพื่อให้น้ำไหลลงทะเลได้ แต่ตอนนี้ก็ยังไม่ได้ดำเนินการเลย ผมเลยจะมาถามครับทางผู้บริหารว่าจะมีวิธีการอย่างไรที่จะสามารถช่วยชาวบ้านได้ครับ ขอบคุณครับ

นายประทีป ทวยเจริญ - ขอเรียนท่านสมาชิกที่เคารพ โครงการนั้นได้มีการส่งมอบงานเป็นที่เรียบร้อยแล้ว แต่เรื่องนี้ผมต้องถามทางกองช่างว่าที่รับปากกันว่าจะต่อท่อให้น้ำไหลลงทะเล ไม่ทราบว่าฝ่ายกองช่างว่าอย่างไรครับ

นายพงศ์จิตร จิตต์จร - ผมขอเสริมนะครับว่าตอนที่คุยกับทางกองช่างคือให้ทางผู้รับเหมาช่วยวางท่อให้ ซึ่งเป็นเรื่องที่นอกเหนือจากงานของผู้รับเหมาแล้ว แต่เราทางเราก็ขอให้เขาช่วยวางให้ เป็นการออกปากกัน สุดท้ายแล้วก็ยังไม่ได้ทำ ก็เลยมาถามว่าตกลงแล้วเป็นอย่างไรครับ

นายประทีป ทวยเจริญ - ครับ ผมอยากให้กองช่างชี้แจงเรื่องนี้ครับ

นายสาโรจน์ ปานมาศ - ตอนนั้นทางเราขอให้ผู้รับเหมาช่วยวางให้ แต่ทางผู้รับเหมาไม่ได้วางให้ เพราะเป็นงานขอ แต่ไม่เป็นครับ ถ้ามีท่อมาแล้วเราสามารถขุดวางเองได้ครับ ตอนนี้เทศบาลมีรถแบคโฮสามารถขุดวางเองได้ครับ ตอนนั้นไม่ทราบวางประสานผิดพลาดกันอย่างไร ผู้รับเหมาถึงไม่ได้วางท่อให้ ไม่เป็นไรครับเราสามารถวางเองได้ครับ

นายประทีป ทวยเจริญ - กองช่างไปทำเองได้นะ

นายสาโรจน์ ปานมาศ - ได้ครับ ตอนนี้เรามีรถแบคโฮ สามารถขุดเจาะวางเองได้ครับ

นายประทีป ทวยเจริญ - แล้วจะไปทำเมื่อไหร่ เพราะโครงการปรับภูมิทัศน์เสร็จแล้ว จะเข้าหน้าฝนแล้ว มันจะเกิดปัญหาขึ้นมาอีก เพราะรับปากทางชาวบ้านแล้ว

นายสาโรจน์ ปานมาศ - วันพฤหัสหรือวันศุกร์นี้ก็สามารรถเข้าไปดำเนินการได้เลยครับ

นายประทีป ทวยเจริญ - ครับ เอาเป็นว่าทางกองช่างรับปากแล้วนะครับ

นายกิตติ บัวสมุย - เป็นเรื่องที่ดีนะครับที่ได้มีการท้วงติงกันขึ้นมา เพราะได้รับปากชาวบ้านไปแล้วด้วยก็ต้องดำเนินการตามที่รับปากไว้ มีสมาชิกท่านใดมีกระทู้ถามอีกไหมครับ

นายตรีวิทย์ จงจิตต์ - เรียนท่านประธานสภา เพื่อนสมาชิกผู้บริหาร และผู้เข้าร่วมประชุมนะครับ ผมดูแล้วตอนนี้ถังขยะดูจะไม่เพียงพอต่อขยะที่นำมาทิ้ง ผมเห็นมันล้นอยู่ตลอด หรือว่าจะมีปัญหาอย่างอื่น ผมก็ไม่ทราบว่ามีปัญหาภายในอะไร ผมก็อยากถามว่าตอนนี้ถังขยะเรามีเพียงพอไหม สำหรับการบริการชาวบ้านครับ

นายธนัช ศรีแก้ว - ผมขอชี้แจงอย่างนี้นะครับว่าตอนนี้ คนขับรถขยะของเราลาเนื่องจากพ่อตาเสียชีวิต เขาก็ต้องอยู่งานศพ ทำให้เก็บขยะไม่หมด เลยเกิดปัญหาเรื่องขยะตกค้าง และผมขอชี้เรื่องถังขยะว่าจะให้เพียงพอทุกบ้านเป็นไปไม่ได้ เพราะตอนนี้เรามีปัญหาเรื่องขยะนอกพื้นที่ ที่นำมาทิ้งในเขตของเรา โดยเฉพาะตรงไหนที่มีถังขยะตั้ง บางครั้งมีรถกระบะนำขยะมาทิ้งเป็นคันๆ

- 4 -

เลยครับ ตรงนี้เรามีกฎหมายบังคับ สามารถจับ ปรับได้ แต่ถ้าเราใช้กฎหมายเข้าบังคับก็จะเกิดประเด็นขึ้นมาอีกว่า จับกันแค่เรื่องทิ้งขยะแล้วก็จะกลายเป็นเรื่องอื่น ผมยอบรับว่าตอนนี้เรามีปัญหา ผมจะพยายามแก้ตรงนี้ จะแก้ไม่ให้มีขยะตกค้าง ตอนนี้มีปัญหาอีกอย่างว่า ขยะในเขตเราไม่ลดลงเลย ทั้งๆที่ตอนนี้เป็นช่วงโลว์ซีซั่น ที่ไม่ค่อยมีนักท่องเที่ยว ขยะในเขตเราก็ไม่ลดลงเลย ผมเคยคุยกับท่านรองยงยุทธว่า ต่อไปอาจจะมีมาตรการในบางพื้นที่ ในบางชุมชนที่เราจะไม่ตั้งถังขยะ จะมีการเก็บขยะเป็นเวลา ให้ชาวบ้านนำมาวาง ไม่อย่างนั้นจะมีปัญหาว่าไม่มีบ้านไหนต้องการให้ถังขยะวางหน้าบ้าน แต่ถ้าวางหน้าบ้านใครก็นำไปใส่กันจนล้นออก ผมปรึกษากับท่านรองนายกทั้งรองนรินทร์และรองยงยุทธว่าเราจะมีมาตรหารตรงนี้ ในชุมชนเขตเมืองคือชุมชนท้องศาลา

นายโรจน์ศักดิ์ ฟ้าสิริพร - ผมขอเสริมครับว่า ถ้าเป็นตะแกรงล่ะครับ แต่ผมเห็นชาวบ้านบางคนไปถึงก็เทขยะลงตะแกรงนั้นเลยน้ำก็หกเรี่ยราดเต็มไปหมด

นายธนัช ศรีแก้ว - เรื่องตะแกรงนี้ ผมเคยปรึกษากับคุณสุริยัน ว่าให้เราไปตั้งทดลองก็คือที่หน้าทางเข้าซัมเมอร์ รีสอร์ท สุดท้ายไม่ไหวครับเพราะชาวบ้านก็ไปถึงเอาขยะไปเททิ้งเลย แล้วคนท้ายรถขยะเราก็ไม่สามารถที่จะไปเก็บขยะที่หกเกลื่อนกราดทีละชิ้นได้ เพราะต้องทำเวลาในการไปเก็บในจุดอื่นอีก ฉะนั้นผมขอเรียนตรงนี้ครับว่า การแก้ไขความมักง่ายของคนในพื้นที่เรานั้นแก้ยาก แต่เราก็ต้องทำ เพราะไม่อย่างนั้นผมเชื่อเหลือเกินว่า สุดท้ายพะงันจะกลายเป็นเมืองขยะ และตอนนี้ขยะในเขตเราไม่ลดลงเลย แต่เทศบาลข้างเคียงเรามีแต่ลดลง เพราะมีบ้านฝรั่งบางบ้าน เขาไม่มีที่ทิ้งขยะ เขาก็ใส่รถมา แล้วเข้ามาทำธุระในตลาด ก็ทิ้งขยะที่ตลาดเลย ผมยอมรับว่าตอนนี้เรามีปัญหาเรื่องขยะตกค้างจากการที่คนขับรถเราลา เมื่อหมดกำหนดลาแล้ว เขารับปากว่าจะรีบมาเคลียร์ขยะที่ตกค้างอยู่ให้หมด ผมจึงขอชี้แจงแค่นี้ครับ ขอบคุณครับ

นายยงยุทธ พิริยะสถิต - ผมขอเพิ่มเติมครับเรื่องประเด็นที่ถามมาว่าถังขยะเพียงพอไหม ก็ต้องตอบว่าไม่ค่อยพียงพออยู่เท่าไหร่ครับ ส่วนเรื่องขยะในพื้นที่นั่นตอนนี้โดยเฉพาะสายบ้านใต้ คนขับรถเส้นเลือดในสมองแตก ก็ยังไม่หายดี เลยมีปัญหาจึงให้อีกคนมาช่วย ซึ่งเราก็อยากจะเปิดรับ แต่ต้องมีใบขับขี่ประเภทสอง ประเภทรถใหญ่ จึงหาคนที่มางานตรงนี้ยาก เรื่องนี้เป็นเรื่องที่ฝ่ายบริหารต้องรับผิดชอบ เราต้องการจะเปิดรับคนมาทำงานอยู่ แต่ผู้ที่จะมาสมัครก็ต้องมีคุณสมบัติอย่างที่กล่าวไปข้างต้น ส่วนเรื่องขยะล้นนั้นเมื่อวันอังคารที่แล้ว ผมกับคุณธนัชก็ได้ไปเคลียร์สองสามจุด ปัญหาคือคนไม่มีวินัยครับ ทิ้งขยะ น้ำเสียส่งกลิ่นเหม็นไปทั่ว ผมก็ได้นำรถดับเพลิงไปช่วยฉีด ในส่วนของถังขยะ ถ้าจะต้องจัดซื้อเพิ่มอย่างไรก็ต้องซื้อเพิ่มนะครับ ผมจะดำเนินการให้ในส่วนที่ขาดเหลือนะครับ ขอบคุณครับ

นายกิตติ บัวสมุย - ขอบคุณท่านรองนายกครับ เรื่องขยะเป็นเรื่องที่สำคัญนะครับ เป็นเรื่องที่ต้องช่วยกันดูแลขยะส่วนมากมาจากข้างในทั้งนั้นครับ ตรงบ้านบุษบาก็น่าจะเป็นห้องแถวนะครับตรงนั้น ผมคิดว่าเราน่าจะมีการเรียกประชุมเจ้าของห้องแถวมาทำข้อตกลงกันนะครับ

นายยงยุทธ พิริยะสถิต - ไม่ใช่แค่บ้านเช่านะครับ พวกฝรั่งนำมาทิ้งเยอะมาก ที่หน้าบุษบาที่มีปัญหาอยู่ ข้างลมพระยา

ถึงแม้เราไปแก้ไขแล้ว ปัญหาก็เกิดมาอยู่อีกตลอดนะครับ ปัญหาจริงๆคือคนขาดวินัย ขาดระเบียบ ผมซึ่งมีหน้าที่ดูแลก็ต้องดูแลกันไปนะครับ

นายกิตติ บัวสมุย - มีท่านใด มีกระทู้ถามอีกไหมครับ เชิญครับ

- 5 -

นายตรีวิทย์ จงจิตต์ - มีอีกประเด็นหนึ่ง ซึ่งผมว่าผมพูดเป็นครั้งที่ 4 แล้วในสภาแห่งนี้ เรื่องคณะกรรมการตรวจงานจ้าง ผมอยากให้โครงการที่เราได้อนุมัติไปแล้วมีประสิทธิภาพนะครับ โดยเฉพาะเรื่องถนน ยกตัวอย่างโครงการถนนที่หลังบ้านผม ผมไม่แน่ใจว่าสร้างเสร็จมาถึงปีรึยัง ตอนนี้ผิวหน้าถนน ผุกร่อนหมดแล้วนะครับ ลองสังเกตดู ผมเคยลองเดินสังเกตดูแล้ว ผมก็อยากให้งบประมาณที่เราใช้ไปมีประสิทธิภาพ ถนนก็อยากให้ใช้ได้นานๆนะครับ มาดูในแบบ ถ้าตามแบบมีกำลังอัด สเป็กคอนกรีต ผมอยากถามว่าคณะกรรมการตรวจรับงานจ้างได้ดูตรงส่วนนี้หรือไม่ ขอร้องให้ดูตรงส่วนนี้ด้วย สมมติเหมือนเราซื้อรถใหม่ เราก็อยากได้รถคันนั้นที่ใหม่จริงๆ ไม่ใช่ทำสี ปะผุมา แล้วมาบอกว่ารถใหม่ ผมขอฝากกองช่างตรงนี้ด้วยว่าเราได้ดำเนินการตรวจสอบเรื่องความแข็งแรงของคอนกรีตไหม ขอบคุณครับ

นายกิตติ บัวสมุย - เชิญชี้แจงครับ

นายสาโรจน์ ปานมาศ - เรื่องการตรวจรับ เราก็ได้ตรวจรับตามหลักวิศวกรรมอยู่แล้ว แต่ปัญหาเรื่องการผุ ร่อน เกิดจากการที่บ่มคอนกรีตไม่ได้ที่ แต่ชาวบ้านก็ใช้ ถนนกันแล้ว ทั้งที่เราก็เอาที่กั้นไปวางกั้นไว้ เพื่อบ่มคอนกรีตห้ได้ระยะเวลา แต่ชาวบ้านก็เกิดความมักง่ายไปยกที่กั้นออกแล้วใช้ถนน ทั้งที่ยังบ่มคอนกรีตไม่ได้ที่ ส่วนเรื่องการตรวจสอบตรวจนับนั้น เราทำตามกระบวนการการ ทำตามหลักของวิศวกรรมทุกอย่าง เคาะตรวจลูกปูน ความแข็งแรงของคอนกรีต ต่างๆ สามารถไปตัดถนนส่วนหนึ่งมาตรวจได้เลยครับ ว่าแข็งแรงตามหลักวิศวกรรมจริงๆ ครับ ส่วนเรื่องผิวหน้าผุ ร่อน ก็เกิดจากปัญหาที่ได้กล่าวไปแล้ว ขอบคุณครับ

นายกิตติ บัวสมุย - มีสมาชิกท่านใดมีกระทู้ถามอีกไหมครับ เชิญครับ ถ้าไม่มีผมขอเข้าระเบียบวาระต่อไปครับ

**ระเบียบวาระที่ 5 -**  **เรื่องขอความเห็นชอบจ่ายขาดเงินสะสม ประจำปี 2562**

นายกิตติ บัวสมุย - เชิญท่านนายกครับ

นายประทีป ทวยเจริญ - ผมนายประทีปทวยเจริญ นายกเทศมนตรีตำบลเกาะพะงันขอเสนอญัตติขอความเห็นชอบจ่ายขาดเงินสะสม ประจำปีงบประมาณ ๒๕๖2

เรียน ประธานสภาเทศบาลตำบลเกาะพะงัน

สิ่งที่ส่งมาด้วย ๑. แบบแปลน และประมาณการราคาค่าก่อสร้าง จำนวน ๑ ชุด

ด้วยข้าพเจ้า นายประทีป ทวยเจริญ นายกเทศมนตรีตำบลเกาะพะงัน ขอเสนอญัตติขอความเห็นชอบจ่ายขาดเงินสะสมที่เทศบาลเก็บรักษาไว้เอง เพื่อจ่ายในการดำเนินการตามอำนาจหน้าที่ จำนวน ๓,๘๗๑,๐00- บาท (-สามล้านแปดแสนเจ็ดหมื่นหนึ่งพันบาทถ้วน.-) โดยมีรายละเอียดดังนี้

๑. โครงการก่อสร้างถนน คสล. สายบุญศรีทอง หมู่ที่ 3 ตำบลเกาะพะงัน งบประมาณ 2,503,000 บาท เพื่อจ่ายเป็นค่าก่อสร้างถนน คสล. สายบุญศรีทอง ขนาดกว้าง 5.00 เมตร หนา 0.15 เมตร ยาว 595 เมตร หรือพื้นที่ไม่น้อยกว่า 2,975 ตารางเมตร รายละเอียดตามแบบแปลนเทศบาลตำบลเกาะพะงัน

๒. โครงการขุดลอกท่าเทียบเรือ งบประมาณ ๑,๓๖๘,๐๐๐ บาท เพื่อจ่ายเป็นค่าขุดลอกท่าเทียบเรือ (เฟอร์รี่เกาะพะงัน) ขนาดกว้าง ๓๔ เมตร ยาว ๘๐ เมตร ลึกเฉลี่ย ๒ เมตร ปริมาณดินขุด ๕,๔๔๐ ลูกบาศก์เมตร พร้อมขนย้ายตะกอนดิน หรือวัสดุขุดลอกไปยังที่กำหนด รายละเอียดตามแบแปลนเทศบาลตำบลเกาะพะงัน

จึงเรียนมาเพื่อพิจารณานำเข้าที่ประชุมสภาท้องถิ่นพิจารณาให้ความเห็นชอบต่อไป

- 6 -

นายกิตติ บัวสมุย - สมาชิกท่านใดมีเรื่องจะสอบถามเกี่ยวกับการจ่ายขาดเงินสะสมครั้งนี้ไหมครับ ถ้าไม่มีผมขอความเห็นชอบนะครับ โครงการที่ 1 โครงการก่อสร้างถนน คสล. สายบุญศรีทอง หมู่ที่ 3 ตำบลเกาะพะงัน งบประมาณ 2,503,000 บาท ท่านใดเห็นชอบจ่ายขาดเงินสะสมโครงการก่อสร้างถนน คสล.สายบุญศรีทอง มือครับ

มติที่ประชุม - เห็นชอบ 5 ไม่เห็นชอบ – งดออกเสียง 1 เสียง

- ที่ประชุมเห็นชอบจ่ายขาดเงินสะสม โครงการก่อสร้างถนน คสล. สายบุญศรีทอง หมู่ที่ 3 ตำบลเกาะพะงัน งบประมาณ 2,503,000 บาท

นายกิตติ บัวสมุย - โครงการที่ 2 โครงการขุดลอกท่าเทียบเรือ งบประมาณ ๑,๓๖๘,๐๐๐ บาท ท่านใดเห็นชอบจ่ายขาดเงินสะสมโครงการขุดลอกท่าเทียบเรือ ยกมือครับ

มติที่ประชุม - เห็นชอบ 5 ไม่เห็นชอบ – งดออกเสียง 1 เสียง

- ที่ประชุมเห็นชอบจ่ายขาดเงินสะสม โครงการขุดลอกท่าเทียบเรือ งบประมาณ ๑,๓๖๘,๐๐๐ บาท

**ระเบียบวาระที่** 6 - **เรื่องอื่นๆ**

นายกิตติ บัวสมุย - มีท่านใดมีเรื่องอื่นๆไหมครับ

นายกันตภณ ทีปรัตนกุล - เรียนท่านประธานที่เคารพ เพื่อนสมาชิกทุกท่าน เบื้องต้นเรื่องการจ่ายขาดเงินสะสม เรื่องการขุดลอกท่าเทียบเรือ ผมอยากให้นำทรายที่ได้จากการขุดลอกมาถมเป็นหาดทรายบนฝั่งนะครับ ไม่อยากให้เอาไปทิ้งนอกฝั่ง เพราะเมื่อเกิดหน้ามรสุม กระแสน้ำก็สามารถพัดเอาทรายเหล่านั้นมาถมทำให้ร่องน้ำตื้นขึ้นมาอีก ฝากท่านประธานสภาไปถึงคณะผู้บริหารด้วยครับ เรื่องที่สองผมขอตามเรื่องไฟจราจรและป้ายจราจรตรงสี่แยกโฮมมาร์ท เรื่องนี้ผมตามเป็นครั้งที่ 4แล้ว แต่ก็ยังไม่เกิดโครงการอะไรนะครับ ทั้งเรื่องป้ายบอกทางและไฟจราจร ตรงนี้ทำให้ผู้ขับขี่ไม่ทราบขับเข้าไปในถนนวันเวย์ตลาดเก่าบ่อยนะครับ ผมตามเรื่องนี้มาหลายครั้งแล้ว อีกเรื่องคือการซ่อมแซมชุดอุปกรณ์ออกกำลังกายบริเวณท่าเรือ มีอยู่หลายเครื่องที่สปริงขาด ซึ่งเป็นเรื่องที่สามารถแก้ไขซ่อมแซมได้นะครับ ก็เรียนแจ้งไปทางท่านไปท่านไปถึงกองช่างด้วยนะครับ ให้ซ่อมแซมเครื่องออกกำลังกายเหล่านี้ อยากให้ดูแลให้อยู่ในสภาพที่ดีนะครับ ชาวบ้านให้การชื่นชมเยอะมากนะครับ เรื่องเครื่องออกกำลังกายชุดใหม่นี้ เพราะชาวบ้านก็ได้ออกมาใช้ มาออกกำลังกายกันเป็นจำนวนมาก ฉะนั้นก็ควรบำรุงรักษาให้อยู่ในสภาพปกตินะครับ ขอบคุณครับ

นายประทีป ทวยเจริญ - เรื่องที่ท่านกล่าวมาทุกอย่าง ผมยินดีรับฟังและรับทราบ ก่อนที่มีการประชุมสภา นำเรื่องเข้าสภา ผมก็ได้บอกกับเพื่อนสมาชิกแล้วว่ามีเรื่องอะไรที่ขาดตกบกพร่อง ให้เสนอเพื่อจะได้จัดสรรงบประมาณแก้ไขได้ เมื่อมีเรื่องที่เกินจากที่เราตั้งงบประมาณเอาไว้ ก็เป็นเรื่องยากที่จะเข้าดำเนินการ ผมยินดีทำทุกเรื่องที่เพื่อนสมาชิกเสนอมานะครับ ตอนที่เราประชุมกันนอกรอบเพื่อจะทำเข้าสภาเพื่ออนุมัติเห็นชอบ ขอแค่ให้ท่านเสนอในเวลานั้นเพื่อจะได้ตั้งงบกันก่อนเพื่อจะได้ดำเนินการต่อไปนะครับ

นายนรินทร์ วัฒนปักษ์ - เรียนท่านประธานที่เคารพ ท่านนายก เพื่อนสมาชิกและผู้เข้าร่วมประชุมทุกท่าน ผมขอพูดในฐานะที่ผมเป็นผู้ช่วยท่านนายกเรื่องสิ่งปลูกสร้าง ก่อสร้าง เรื่องดูดทรายท่าเรือ เรื่องนี้ก็ควรทำอย่างนั้นอยู่แล้วนะครับ ทางผู้รับเหมาและกองช่างจะนำรถแบคโฮ

- 7 -

คอยาวขุดทรายขึ้นมาถมไว้บนฝั่ง โครงการนี้ผมได้กล่าวไว้กับกองช่างและฝ่ายพัสดุไว้แล้วว่าหลังจากที่ผ่านสภานี้ไปแล้วให้รีบดำเนินการ ซึ่งงบประมาณล้านกว่าบาทก็ไม่น่ายุ่งยากในเรื่องของกระบวนการพัสดุเท่าไหร่ ผมคิดว่าภายในเดือนหน้าน่าจะแล้วเสร็จในเรื่องกระบวนการพัสดุ ส่วนเรื่องไฟจราจร ผมก็เขาใจว่าเพื่อนสมาชิกกล่าวในที่ประชุม

สภาแห่งนี้หลายครั้ง แต่ผมกำลังคิดว่าจะร่วมทำเรื่องนี้กับตำรวจจราจรด้วยเพื่อจะได้ทำทีเดียวหลายจุด ซึ่งในตลาดท้องศาลาจะต้องมีการนำเรื่องระบบจราจรมาใช้ ซึ่งผมเองก็ไม่ได้นิ่งนอนใจ ผมได้ประชุมกับตำรวจจราจรหลายครั้ง และได้คุยกันไปถึงการวางงบประมาณ และถนนวันเวย์ว่าตรงไหนสามารถผ่านได้ หรือไม่ได้ ซึ่งเราก็ได้ประชุมกันหลายครั้ง แต่จนถึงตอนนี้ทางตำรวจก็ไม่ได้นำโครงการมาให้ผม ซึ่งหลังจากนี้ผมจะเร่งรัดให้อีกครั้ง ซึ่งโครงการที่นอกเหนือจากงบประมาณรายจ่ายประจำปี ถ้าโครงการไหนมีความเร่งด่วนที่เป็นเรื่องเดือดร้อนของชาวบ้านเราก็สามารถจ่ายขาดเงินสะสมได้ โครงการนี้เรื่องไฟกระพริบ ไฟจราจร และป้ายบอกทาง ผมจะรับมาทำเองอีกครั้งนะครับ ผมจะไปปรึกษากับทางสำนักปลัด ส่วนจะมีการจ่ายขาดเงินสะสมอะไรอีก ก็จะได้เรียนแจ้งเพื่อนสมาชิกอีกครั้งนะครับ ส่วนเรื่องเครื่องออกกำลังที่ชำรุด ผมขอรับเรื่องนี้ไปนะครับ ผมจะให้ทางกองช่างเข้าไปดูว่าจะสามารถซ่อมแซมแก้ไขอย่างไรได้บ้างนะครับ ผมขอเพิ่มเติมเรื่องที่ท่านประธานได้แจ้งตอนเริ่มประชุมเรื่องโครงการที่ได้ดำเนินการในส่วนของพัสดุไปแล้วนะครับ ซึ่งตอนนี้กระบวนการพัสดุเป็นเรื่องที่ค่อนข้างยุ่งยาก ซึ่งก่อนหน้านี้ที่ผมเคยช่วยบริหารกระบวนการพัสดุเป็นเรื่องที่ง่ายกว่านี้ และเร็วกว่านี้ สาเหตุที่ช้าก็เนื่องจากกระบวนการที่ยุ่งยากมากขึ้นเหล่านี้ เมื่อชาวบ้านถามผมก็เรียนแจ้งไปอย่างนี้ตลอดนะครับ ทางฝ่ายบริหารก็ไม่ได้ละเลยสักโครงการนะครับ ดูแลเร่งรัดให้ตลอด โครงการที่ท่านประธานได้กล่าวไว้ข้างต้นแล้ว 6 โครงการที่ได้ผู้รับเหมาไปแล้ว ก็จะเรียกมาทำสัญญาในอาทิตย์นี้ และยังเหลืออีก 4 โครงการที่เป็นโครงการจ่ายขาดเงินสะสม ที่จะมีการเปิดซองในอาทิตย์ถัดไป ก็จะเร่งรัดให้แล้วเสร็จโดยไวนะครับก็มีโครงการมะเดื่อหวาน-เทศบาลตำบลเพชรพะงัน โครงการก่อสร้างรางระบายน้ำถนนสายในนา โครงการก่อสร้างรางระรายน้ำสายเขาหินนก และโครงการสายโพงลำดวน ซึ่งโครงการนี้ ผมได้ปรึกษาแล้วว่าเราจะทำถนนเลนไหม เพื่อให้การสัญจรมันใกล้และสะดวกมากขึ้น ติดตรงที่ปลายทางเป็นที่สวนวัด ผมก็หลีกทำทางเพื่อให้ได้ใกล้ถนนใหญ่หลังเทศบาลให้มากที่สุด ซึ่งตอนนี้ผู้ประกอบการและชาวบ้านบริเวณนั่นเขาก็ไม่เห็นด้วยเท่าไหร่มีเสียงตอบรับกลับมาที่ไม่ดี มาวันนี้เขาเห็นว่ามันเกิดประโยชน์เขาก็มาเร่งรัดทางเรา ซึ่งทั้งนี้ทั้งนั้นพวกเราทั้งหมดที่นั่งอยู่ตรงนี้ก็ต้องทำหน้าที่ ทำบริการสาธารณะให้กับประชาชนของเรานะครับ ผมก็ขอกล่าวแค่นี้ครับ ขอบคุณครับ

นายตรีวิทย์ จงจิตต์ - ผมขอเสริมท่านรองประธานครับ ผมยินดีมากนะครับที่ท่านรองจะรีบเร่งรัดโครงการขุดลอกท่าเรือก่อนที่จะเกิดหน้าพัดยา เพราะทุกปีเมื่อถึงหน้านี้ มีเสียงจากชาวบ้านว่าเรือช้า เรือไม่สามารถเดินได้ เพราะร่องน้ำตื้น ซึ่งสุดท้ายก็มาโวยกับเทศบาลตลอดว่าเรือไมสามารถเข้าท่าได้ผมก็ดีใจครับที่จะเร่งรัดโครงการนี้ให้ทันก่อนหน้ามรสุมนั้น ขอบคุณครับ

- 8 -

นายกิตติ บัวสมุย - มีเพื่อนสมาชิกท่านใดมีเรื่องอื่นๆอีกไหมครับ ถ้าไม่มีผมก็ขอขอบคุณท่านผู้บริหาร เพื่อนสมาชิกและผู้ร่วมประชุมทุกท่านนะครับ

ปิดประชุมเวลา 10.45 น.

(ลงชื่อ) เลขานุการสภาเทศบาลฯ

(นายพงศ์ธร ทองสอน)

(ลงชื่อ) ประธานสภาเทศบาลฯ

(นายกิตติ บัวสมุย)

**คณะกรรมการตรวจรายงานการประชุม**

(ลงชื่อ) คณะกรรมการตรวจรายงานการประชุม

(นายกิตติ บัวสมุย)

(ลงชื่อ) คณะกรรมการตรวจรายงานการประชุม

(นายสันติ ยวนานนท์)

(ลงชื่อ) คณะกรรมการตรวจรายงานการประชุม

(นายณฤทธิ์ สมพลเดช)

รายงานการประชุมสภาเทศบาลตำบลเกาะพะงัน ได้มีมติรับรองแล้วประชุมสภาสมัย...................

สมัยที่................ประจำปี 2562 เมื่อวันที่.............เดือน................................พ.ศ.2562

(ลงชื่อ) ประธานสภาเทศบาลฯ

(นายกิตติ บัวสมุย)